Missatge: Ridao (ERC) assegura que un pacte de Zapatero amb CiU suposaria un "gir al centre i un fre" a les polítiques socials El portaveu d'ERC al Parlament, Joan Ridao, ha assegurat avui que un pacte entre CiU i el PSOE suposaria un "gir al centre", a més d'un "fre" a les polítiques socials. Per aquesta raó, ha criticat les declaracions d'ahir del president del Govern espanyol, José Luis Rodríguez Zapatero, en les que va demanar diàleg amb els convergents i amb nacionalistes bascos (CIU i PNB). Per a Ridao, aquest pacte de "comoditat" comportaria un retorn a "la dialèctica pròpia de la política espanyola fins al 2004", quan havia "un repartiment d'influències territorials entre el PSOE i el PP i els nacionalistes conservadors a Catalunya i el País Basc". El portaveu republicà ha advertit que un pacte PSOE-CiU "no només posaria en perill l'estabilitat del Govern", sinó que també "acabaria neutralitzant" el paper del president de CiU, Artur Mas, en l'oposició. "L'electorat de CiU assisteix perplex des de fa setmanes als intents de Mas i Duran de sucursalitzar la política catalana quan condicionen possibles acords amb el PSOE a Madrid que CiU entre a governar", ha afegit. D'altra banda, Ridao va assenyalar que esperarà a veure la correlació de forces que resulta després de les eleccions. "El PSOE caldrà mullar-se si no només no obté la majoria absoluta, sinó que, a més, no suma suficients vots de CiU i PNB", va reptar. Tot i això, no va descartar "acords puntuals". En aquest sentit, va explicar que aquests haurien de basar-se en tres punts: abordar les necessitats d'infraestructures, la millora del finançament i culminar la transició democràtica apostant per la "pluralitat" estatal en matèria lingüística i cultural. Enllaç
Emocions: no emotion

Resposta: ERC amoïnada per un possible pacte PSOE-CiU i alhora CiU amoïnada per un possible pacte PSOE-ERC... què hi ha de nou? Tot és mercadeig i qüestió de preu, com sempre...
Emocions: sadness, distrust